དབང་ཆར་བཙན་གནོད་ཀྱི་འགན་འཁྲིའི་བཅའ་ཁྲིམས་ནང་གཏན་འབེབས་གསལ་པོ་བྱས་ཡོད་དེ།བོགས་མར་གཏོང་ལེན་དང་གཡར་སྤྱོད་སོགས་གནས་ཚུལ་གྱི་དབང་གིས་རླངས་འཁོར་གྱི་བདག་པོ་དང་བེད་སྤྱོད་བྱེད་མཁན་མི་གཅིག་མ་ཡིན་ཚེ།འགྲིམ་འགྲུལ་དོན་རྐྱེན་བྱུང་རྗེས་ཀྱི་ཁག་འགན་དེ་རླངས་འཁོར་ཕྱོགས་ཀྱི་ཡིན་པའི་རིགས་ལ།འགན་བཅོལ་ཀུང་སིས་རླངས་འཁོར་གྱི་བཙན་འདོམས་འགན་བཅོལ་འགན་འཁྲིའི་བཅད་གྲངས་ཀྱི་ཁྱབ་ཁོངས་ནང་སྐྱིན་ཚབ་སྤྲོད་དགོས་པ་དང་།མ་འདང་བའི་ཆ་དེ་རླངས་འཁོར་བེད་སྤྱོད་བྱེད་མཁན་གྱིས་སྐྱིན་ཚབ་སྤྲོད་འགན་འཁུར་དགོས།གནོད་སྐྱོན་བྱུང་བའི་ཐད་ལ་རླངས་འཁོར་གྱི་བདག་པོར་ནོར་འཛོལ་ཡོད་ན་དེས་བབ་མཚུངས་ཀྱི་སྐྱིན་ཚབ་སྤྲོད་འགན་འཁུར་དགོས།